αγαθηι τυχηι. ετους πεντεκαιδεκατου θωυθ μιαι και εικαδι επι της γενομενης συναγωγης των συγγεωργων εχοντων δε τας κτησεις περι ψεναμωσιν του βερενικης νομου λογων γενομενων περι τε αλλων και διοτι παρις ο συγγενης φιλανθρωπως χρωμενος τηι συνοδωι και κοινηι παντας και κατ ιδιαν αποδεχομενος εχων τοπον ψιλον εις οικοδομην γυμνασιου και οικου βουλομενων ημων αγορασαι τουτον οπως γυμνασιον ποιησαντες και οικον αγωμεν τας υπερ των βασιλεων θυσιας ουχ υπεσχετο λαβειν τιμην αλλ εχαρισατο και κατεγραψεν τηι συνοδωι δωρεαν διο και εδοξεν αποδεξασθαι τε αυτον και τιμησαι εικοσι δυσιν ας και αναθειναι εν τε τωι γυμνασιωι και οικωι και στεφανουσθαι αυτας κατα τας επωνυμους ημερας εν αις συναγομενοι θυομεν υπερ των βασιλεων ομοιως δε και κλισιαν εχειν αυτον την πρωτην δια βιου αγεσθαι δε αυτου και ημεραν κατ ενιαυτον επι των τοπων και επιγραφηναι επι του πυλωνος ανατεθεικοτα παριν τον συγγενη τον τοπον τηι των γεουχων συνοδωι δικαιον γαρ τοις φιλαγαθως τωι κοινωι απαντωσιν την παρα παντων μεμερισθαι τιμην εαν δε και ετερα φιλοτιμουμενος απολειπηι τωι κοινωι και αλλην αυτου εν τηι πολει ημεραν αγεσθαι και την εικονα ου αν ευωχωνται ανατιθεντας στεφανουν κατα ποσιν επιδεξασθαι δε εις την συνοδον δωρεαν τους υπ αυτου τιμωμενους ανδρας τρεις ων αν τα ονοματα επιδω[ι] τυχηι τηι αγαθηι υφ ο και υπεγραψαν οντες. ετους οκτωκαιδεκατου φαωφι επει παρις ο συγγενης οικειως και φιλανθρωπως τα προς ημας διακειμενος προτερον μεν του υπαρχοντος αυτωι εν τηι ψεναμωσει τοπου ευθετουντος ημιν εις οικοδομην οικου και γυμνασιου προαιρουμενων ημων τιμην αυτου δουναι ουκ υπεσχετο λαβειν αλλα δωρεαν εχαρισατο οθεν και παρ ημων γεγονεναι αυτωι τιμας τας δια του προκειμενου δογματος κεκυρωμενας εικονας δυο ας και αναθειναι εν τε τωι γυμνασιωι και τωι οικωι και στεφανουσθαι αυτας κατα τας επωνυμους ημερας εν αις συναγομενοι θυομεν υπερ των βασιλεων ομοιως δε και κλισιαν εχειν αυτον την πρωτην δια βιου αγεσθαι δε αυτου και ημεραν κατ ενιαυτον επι των τοπων και επιγραφηναι επι του πυλωνος ανατεθεικοτα παριν τον συγγενη τον τοπον τηι των γεουχων συνοδωι δικαιον γαρ τοις φιλαγαθως τωι κοινωι απαντωσιν την παρ αυτων μεμερισθαι τιμην επιδεξασθαι δε εις την συνοδον δωρεαν τους υπ αυτου τιμωμενους ανδρας τρεις ων τα ονοματα δωσει και νυνι εν τωι εικοστωι ετει προτεθυμημενου αυτου επαυξειν την συνοδον ημων και δεδωρημενου εις τας αχθησομενας αυτου κατ ετος αλλας ημερας δυο ωστ ειναι του ενιαυτου ημερας τρεις ων εν μεν αλεξανδρειαι τωι θωυθ μιαν ανατιθεντας αυτου εικονα γραπτην και στεφανουντας ου αν ευωχωνται και εν ψεναμωσει εν τωι φαρμουθι μετα την του απολλωνος ημεραν μιαν καθοτι προδεδοκται και εν τωι μεσορη επι του τρυγητου αλλην ημεραν μιαν εις ας και δεδωκεν αργυριου δραχμας χιλιας οπως απο του συναχθησομενου κατ ενιαυτον τοκου αργυριου δραχμων διακοσιων η δαπανη γινηται των προσεκτισμενων αυτου αλλων ημερων δυο ειναι δε αυτον και ιερεα δια βιου και αζημιον και ασυμβολον και ανεπιμηνιευτον και αλειτουργητον και ανεισφορον και λαμβανειν διπλα μερη εαν δε μη παρηι πεμπεσθαι αυτωι στεφανουσθαι δε και κατα ποσιν διαφεροντι στεφανωι υπο του κοινου εαν δε γηραιος γενομενος μεταλλαξηι επιφερειν αυτωι κατ ενιαυτον εις τον ταφον τοις νεκυσιοις την συνοδον τα νομιζομενα και στεφανουν εκ του κοινου κατα ποσιν διαφεροντι στεφανωι γραφηναι δε περι των προκειμενων παντων ψηφισμα εν στηληι και αναθειναι εν τωι πυλωνι του τεμενους περι των αχθησομενων αυτου κατ ετος ημερων τριων και ανατεθησομενων εικονων τριων ακολουθως τοις δογμασι τουτοις τυχηι τηι αγαθηι υπογραψαντων παντων των συνοντων ευδοκειν και ποιησειν παντα καθοτι προκειται υφ ο και υπεγραψαν παντες ευδοκουντες.
Eg. — Psenamosis (Kōm Tukala) — 2nd c. BC — SEG 8.529; SB 4.7457; Prose 40
 2nd c. BC 